《登惠山绝顶瞻望吴越五湖》
明代·顾可久

兹游亦已屡，今上最高峰。水落洞庭远，山围吴会重。

顾瞻悲浊世，凌厉觅奇踪。独羡鸱夷子，扁舟欲往从。

作者简介：（1485—1563）明常州府无锡人，字与新，号洞阳。顾可学弟。正德九年进士，授行人。嘉靖初官户部员外郎。议大礼两遭廷杖。出为泉州知府，后以广东按察司副使放归。好染翰作钟、王书，得其精髓。亦喜作诗，有《洞阳诗集》。